Kuigi kultuuriti võivad meeste ideaalid üsna palju erineda, annab siiski välja tuua universaalse mehelikkuse tuuma. Sellist tõelist meest iseloomustab küps tasakaalukus, temas on üheaegselt peidus nii arhetüüpne kuningas, maag, sõjamees kui ka armastaja. Nimetatud nelja mehe ürgse tüübi kohta võite lähemalt lugeda Douglas Gillette'i ja Robert Moore'i raamatust "Kuningas, sõjamees, maag, armastaja. Teekond küpse mehelikkuse lätetele". Sõltuvalt olukorrast suudab selline mees olla otsustav, tugev ja enesekindel või siis õrn, hoolitsev ning andestav.